Rapport mill-Kummissjoni - Fond ta’ Solidarjetà tal-Unjoni Ewropea : rapport Annwali 2007 /* KUMM/2008/0722 finali */





[pic] | KUMMISSJONI TAL-KOMUNITAJIET EWROPEJ | Brussel 12.11.2008 KUMM(2008) 722 finali RAPPORT MILL-KUMMISSJONI Fond ta’ Solidarjetà tal-Unjoni Ewropea Rapport Annwali 2007 WERREJ 1. Introduzzjoni 3 2. Applikazzjonijiet ġodda Li Waslu fl-2007 3 3. Finanzjament 8 4. Monitoraġġ 9 5. 5. Għeluq 10 6. Konklużjonijiet 10 ANNESS 1 European Union Solidarity Fund applications received in 2007 12 ANNESS 2 Criteria to mobilise the EU Solidarity Fund 13 ANNESS 3 Determination of the amount of aid 14 ANNESS 4 Thresholds for major disasters applicable in 2007 15 1. INTRODUZZJONI Il-Fond ta’ Solidarjetà tal-Unjoni Ewropea twaqqaf fil-15 ta’ Novembru 2002[1]. L-Artikolu 12 tar-Regolament tal-Fond ta' Solidarjetà jagħmel kundizzjoni li jiġi ppreżentat rapport lill-Parlament Ewropew u lill-Kunsill.dwar l-attività tal-Fond fis-sena ta’ qabel. Dan ir-rapport, jippreżenta l-attivitajiet tal-Fond fl-2007 u jkopri, bħar-rapporti preċedenti, tliet oqsma: it-trattament tal-applikazzjonijiet ġodda riċevuti matul l-2007; il-monitoraġġ tal-implimentazzjoni kontinwa tal-għotjiet, u l-analiżi tar-rapporti tal-implimentazzjoni bil-ħsieb li dawn jiġu ppreparati għall-għeluq. 2. APPLIKAZZJONIJIET ġODDA LI WASLU FL-2007 Fl-2007, il-Kummissjoni rċeviet 19-il applikazzjoni ġdida għall-għajnuna mill-Fond ta’ Solidarjetà. L-Anness 1 jagħti deskrizzjoni ġenerali dettaljata tal-każijiet kollha. Dawn ġew evalwati fid-dawl tal-kriterji stipulati fir-Regolament u tal-informazzjoni li l-Istati applikanti setgħu jipprovdu. Il-Ġermanja F'Jannar 2007 il-Ġermanja ntlaqtet minn maltempata kbira ("Kyrill") li kkawżat danni serji f'għadd ta' reġjuni. L-awtoritajiet Ġermaniżi applikaw għall-għajnuna finanzjarja mill-Fond ta’ Solidarjetà fid-29 ta' Marzu 2007. Inkisbet aktar informazzjoni fit-12 ta’ Lulju 2007. Il-maltempata kkwalifikat bħala diżastru serju billi d-danni diretti ta' EUR 4 687 miljun qabżu l-limitu applikabbli ta' EUR 3 267 miljun (jiġifieri EUR 3 biljun fi prezzijiet tal-2002). Saru ħsarat sinifikanti fl-infrastruttura, fil-foresti, fin-negozji u fid-djar privati. Fir-reġjuni li kienu milqutin l-agħar ġie ddikjarat stat ta' emerġenza. B’konsegwenza diretta tal-maltempata, 11-il persuna tilfu ħajjithom. Netwerks tat-toroq u tal-ferroviji ġew magħluqa b'siġar u b'kejbils tad-dawl imwaqqgħa, li wassal għal waqfien sħiħ tas-servizz tal-ferroviji fil-Ġermanja kollha u kien hemm ħtieġa ta' operazzjonijiet estensivi tat-tindif. Fil-11 ta’ Settembru 2007 Il-Kummissjoni ddeċidiet li tipproponi lill-awtorità tal-baġit biex timmobilizza l-Fond ta' Solidarjetà u li tagħti għajnuna finanzjarja li tammonta għal EUR 166 9 miljun. Wara l-proċedura tal-baġit, l-għajnuna finanzjarja ngħatat lill-Ġermanja fis-27 ta' Diċembru 2007. Spanja (EL Hierro) Bejn is-26 u t-28 ta' Jannar 2007, il-gżira ta' El Hierro, l-iżgħar fost is-seba’ gżejjer li jagħmlu l-arċipelagu tal-Kanarji ntlaqtet minn maltempata kbira b'xita qalila li għamlet ħsarat fl-infrastrutturi pubbliċi. Fid-29 ta' Marzu 2007 Spanja ppreżentat applikazzjoni għal għajnuna finanzjarja. Id-diżastru għamel ħsarat ta' xi EUR 17 858 miljun, li jirrappreżentaw 0.55 % tal-limitu normali biex jiġi mmobilizzat il-Fond (EUR 3 267 miljun). L-applikazzjoni għalhekk ġiet eżaminata skont il-kriterji ta' "diżastru straordinarju reġjonali". Ir-regolament jirrekjedi attenzjoni partikolari fuq reġjuni mbegħdin u iżolati; il-gżira ta' El Hierro tgħodd ma' din il-kategorija. Il-Kummissjoni kkunsidrat li, biex il-kriterji speċifiċi għad-diżastri reġjonali jkunu sinifikattivi f'kuntest nazzjonali jeħtieġ li ssir distinzjoni bejn ġrajjiet reġjonali serji u dawk li huma biss tal-lokal. Bi qbil mal-prinċipju tas-sussidjarjetà, dawk tal-aħħar jaqgħu taħt ir-responsabbiltà tal-awtoritajiet nazzjonali, filwaqt li dawk tal-ewwel jistgħu jiġu kkunsidrati għall-għajnuna taħt il-Fond ta' Solidarjetà. Diżastru li jirrappreżenta inqas minn 0.55 % tal-limitu normali għall-mobilizzar tal-Fond mhuwiex ikkunsidrat li jaqa' taħt il-prinċipju tal-Fond, lanqas f'ċirkostanzi eċċezzjonali jew fil-każ ta' reġjun imbiegħed jew iżolat. Ir-reġjun milqut ġie definit mill-awtoritajiet Spanjoli bħala l-gżira ta' El Hierro b'popolazzjoni ta' xi 10 500 abitant li jirrappreżentaw 0.5 % tal-popolazzjoni totali tal-Gżejjer Kanarji. Waqt li r-Regolament 2012/2002 ma jiddefinix limiti minimi ta' popolazzjoni jew territorju biex reġjun ikun eliġibbli l-Kummissjoni kkunsidrat li dawn għandhom ikunu rilevanti fil-kuntest ekonomiku tal-pajjiz ikkonċernat. F'dan il-każ id-diżastru kkawża danni serji lokali imma limitati għal territorju żgħir b'numru ta' nies limitat. Filwaqt li l-applikazzjoni ma ħalliet l-ebda dubju li x-xita qawwija kkawżat danni gravi, ma kienx hemm evidenza biżżejjed ta' riperkussjonijiet serji u dewwiema għall-kundizzjonijiet tal-għajxien jew l-istabbiltà ekonomika tar-reġjun (jiġifieri tal-Gżejjer Kanarji). Biex dan il-kunċett ta' stabbiltà ekonomika reġjonali jagħmel sens, ma setax jiġi applikat għal entitajiet wisq żgħar biex ikollhom impatt fuq ir-reġjun sħiħ. Kellu jiġi evalwat fil-kuntest reġjonali aktar wiesa', jiġifieri r-reġjun Spanjol tal-Gżejjer Kanarji. Ma kien hemm l-ebda ħjiel li l-istabbiltà ekonomika tal-Gżejjer Kanarji kienet intlaqtet. Fil-bidu tal-2008 il-Kummissjoni ddeċidiet li ma timmobilizzax il-Fond u infurmat lill-awtoritajiet Spanjoli b'dan. Franza (La Réunion): Fit-tmiem ta' Frar 2007 il-gżira Franċiża ta' La Réunion ġiet milquta miċ-ċiklun tropikali "Gamède" li kkawża ħsarat gravi lill-infrastrutturi u lil setturi differenti tal-ekonomija. Franza ppreżentat applikazzjoni għall-għajnuna finanzjarja fl-4 ta' Mejju 2007. Fid-29 ta' Ġunju, u fit-12 u s-17 ta' Lulju 2007 waslet informazzjoni aġġornata taċ-ċifri tal-ħsarat. Billi l-ħsara diretta ta' EUR 211 6 miljun baqgħet taħt il-limitu normali għal "Disastru maġġuri" billi kienet twassal biss sa 6.5 % tal-limitu applikabbli ta' EUR 3 267 miljun, din l-applikazzjoni ġiet studjata fuq kriterji ta' diżastri straordinarji reġjonali. L-awtoritajiet Franċiżi ġġustifikaw l-applikazzjoni tagħhom minħabba l-pożizzjoni speċjali ta' La Réunion li hija l-aktar reġjun ultraperiferali mbiegħed u fl-istess ħin l-aktar popolat tal-Unjoni. Ġew ippreżentati provi li wrew li minħabba l-lok iżolat ta' La Réunion u s-sitwazzjoni soċjo-ekonomika tagħha li diġà hija kritika, l-impatt u r-riperkussjonijiet dewwiema tal-ħsara kkawżata miċ-ċiklun kienu ferm aktar serji milli kienu jkunu kieku s-sitwazzjoni kienet mod ieħor. Id-diżastru kkawża danni serji fl-infrastrutturi, partikolarment fit-toroq, fil-provvista tal-ilma u t-telekomunikazzjoni kif ukoll fl-agrikoltura u s-sajd, u f’livelli differenti, affettwa wkoll lill-popolazzjoni kollha ta' La Réunion. F'21 mill-24 komun tal-gżira kellu jkun dikjarat stat ta' emerġenza. Il-provi ppreżentati biex juru r-riperkussjonijiet serji u dewwiema fuq il-kundizzjonijiet tal-għajxien u l-istabbiltà ekonomika tar-reġjun kienu bbażati l-aktar fuq il-problemi li joħorġu mill-ħsara kkawżata f'xi toroq maġġuri, b'mod partikolari d-distruzzjoni ta' pont fit-triq unika l-aktar importanti li tgħaqqad iż-żewġ poli ekonomiċi fit-tramuntana u fin-nofsinhar tal-gżira.Huwa mistenni li dan se jaffettwa ħażin ix-xogħol u t-tkabbir ekonomiku li jinvolvi wkoll l-għeluq ta' numru ta' Impriżi Żgħar u ta' Daqs Medju. Barra minn hekk, il-maltempata kkawżat telf sinifikanti fid-dħul mis-sajd, mill-agrikoltura u mit-turiżmu. Fl-11 ta’ Settembru 2007 il-Kummissjoni ddeċidiet li timmobilizza l-Fond ta' Solidarjetà u pproponiet li tagħti għajnuna finanzjarja li tammonta għal EUR 5 29 miljun. Wara l-proċedura tal-baġit, l-għajnuna finanzjarja ngħatat lil Franza fit-28 ta' Diċembru 2007. Spanja (Castilla-La-Mancha) Fit-22 u t-23 ta' Mejju 2007, partijiet mir-reġjun ta' Castilla-La-Mancha ġew milquta minn għargħar qliel li għamel danni fl-infrastrutturi pubbliċi, fid-djar privati, fil-kummerċ u fl-agrikoltura. Spanja ppreżentat applikazzjoni għall-għajnuna finanzjarja fit-18 ta' Lulju 2007. L-awtoritajiet Spanjoli stmaw li l-ħsarat diretti kienu ta' EUR 66 172 miljun, dawn kienu jirrappreżentaw biss 2 % tal-limitu applikabbli biex ikun mobilizzat il-Fond għad-diżastri kbar (EUR 3 267 miljun). Billi l-ħsara totali baqgħet taħt il-limitu normali għall-mobilizzazzjoni tal-Fond l-applikazzjoni ġiet eżaminata skont il-kriterji ta' “diżastri reġjonali straordinarji”. Il-Kummissjoni kkunsidrat li, biex il-kriterji speċifiċi għad-diżastri reġjonali jkunu sinifikattivi f'kuntest nazzjonali, jeħtieġ li ssir distinzjoni bejn ġrajjiet reġjonali serji u dawk li huma biss tal-lokal. Diżastru li jirrappreżenta 2 % tal-limitu normali biex ikun mobilizzat il-Fond ma kienx ikkunsidrat li jidħol fil-prinċipju tal-Fond. Wieħed mill-kundizzjonijiet biex ikun immobilizzat il-Fond f'każ speċjali huwa li tkun intlaqtet il-biċċa l-kbira tal-popolazzjoni tar-reġjun li għalih ikun hemm l-applikazzjoni. Din l-applikazzjoni kienet saret minħabba l-għargħar f'żewġ provinċji ta' Ciudad Real, b'popolazzjoni ta' 498 200 abitant u f'Toledo (576 200 abitant) fir-reġjun awtonomu ta' Castilla-La-Mancha, li għandu popolazzjoni totali ta' 1 839 900 (ċifri tal-2004). F'dawn il-provinċji l-għargħar laqat numru ta' muniċipji b'popolazzjoni totali ta' 71 379. Il-popolazzjoni ta' dawn il-muniċipji jirrappreżentaw biss parti żgħira ħafna mill-popolazzjoni tal-provinċji li jagħmlu parti minnhom. Waqt li r-Regolament 2012/2002 ma jiddefinix limiti minimi ta' popolazzjoni jew territorju biex reġjun ikun eliġibbli, l-Kummissjoni kkunsidrat li dawn għandhom ikunu rilevanti fil-kuntest ekonomiku tal-pajjiz ikkunċernat. F'dan il-każ id-diżastru kkawża danni serji lokali imma limitati għal territorju żgħir b'numru ta' nies limitat. L-għargħar ikkawża danni fl-infrastruttura tat-toroq u tal-provvista tal-ilma, kif ukoll fil-faċilitajiet muniċipali, edukattivi, tas-sanità u tal-isport, fid-dwal tat-toroq u ta' ħafna djar, fl-agrikoltura u f'parti mill-bażi industrijali u tas-servizzi. Filwaqt li l-applikazzjoni ma ħalliet ebda dubju li l-għargħar u x-xita qawwija kienu għamlu ħafna ħsara fil-lokal, ma kien hemm l-ebda provi konvinċenti li dawn kien se jkollhom riperkussjonijiet serji u dewwiema fuq il-kundizzjonijiet tal-għajxien u l-istabbiltà ekonomika tar-reġjun. Minkejja li l-applikazzjoni kienet limitata għal-lokalitajiet li kienu l-agħar affettwati, kien hemm biss 1989 domanda għall-kumpens tad-danni fuq id-djar privati (minn popolazzjoni totali ta' 71 397 tal-lokalitajiet affettwati). Barra minn hekk, il-Kummissjoni kkunsidrat li l-kunċett ta' stabbiltà ekonomika reġjonali kellu jiġi evalwat taħt il-kuntest reġjonali usa'. Għal din ir-raġuni l-Kummissjoni ddeċidiet li l-applikazzjoni ma kenitx tissodisfa l-kundizzjonijiet ta' "riperkussjonijiet serji u dewwiema għal-kundizzjonijiet tal-għajxien u l-istabbilità ekonomika tar-reġjun". Fit-23 ta' Jannar 2008 il-Kummissjoni ddeċidiet li ma timmobilizzax il-Fond u infurmat lill-awtoritajiet Spanjoli b'dan. Ir-Renju Unit F'Ġunju u Lulju 2007, wara mewġiet suċċessivi ta' xita aktar qalila mis-soltu, diversi lokalitajiet fir-Renju Unit ġew affettwati minn għargħar qawwi li kkawża ħsarat serji. Wara dan, fl-20 ta' Awwissu 2007, l-awtoritajiet tar-Renju Unit ippreżentaw applikazzjoni għall-assistenza finanzjarja mill-Fond ta' Solidarjetà. Is-Servizzi tal-Kummissjoni talbu iżjed informazzjoni meħtieġa minnhom biex ilestu l-evalwazzjoni, u din waslitilhom fis-26 ta’ Ottubru 2007. It-total tad-danni direttament ikkawżati mill-għargħar jammonta għal iżjed minn EUR 4.6 biljun. Billi dan l-ammont jaqbeż il-limitu ta' EUR 3.267 biljun applikabbli għar-Renju Unit għall-intervent tal-Fond ta' Solidarjetà (jiġifieri EUR 3 biljun fil-prezzijiet tal-2002) id-diżastru kkwalifika bħala “diżastru naturali maġġuri” u għaldaqstant kien jidħol fil-qasam prinċipali tal-applikazzjoni tal-Fond ta' Solidarjetà. Fl-10 ta’ Diċembru 2007 il-Kummissjoni ddeċidiet li tipproponi lill-awtorità tal-baġit biex timmobilizza l-Fond ta' Solidarjetà u li tagħti għajnuna finanzjarja li tammonta għal EUR 162 388 miljun. Ċipru Wara ħruq tal-foresti f'Ċipru fid-29 ta' Ġunju 2007, l-awtoritajiet Ċiprijotti ppreżentaw applikazzjoni għall-għajnuna fl-4 ta' Settembru 2007. L-awtoritajiet Ċiprijotti għamlu stima li l-ħsara li saret kienet tammonta għal EUR 38.2 miljun, li jirrappreżentaw 48 % tal-limitu normali biex ikun mobilizzat il-Fond applikabbli għal Ċipru (EUR 79.895 miljun). L-applikazzjoni għalhekk ġiet eżaminata taħt il-kriterji ta' "diżastru straordinarju reġjonali". Iż-żona li kienet inħarqet affettwat fil-biċċa l-kbira l-Foresta tal-Park Nazzjonali u ġie affermat li kienet ikbar mit-total tal-arja fil-lokalitajiet kollha meqrudin minn-nirien fl-aħħar seba’ snin. Minkejja dan, l-effett fuq il-popolazzjoni kien limitat ħafna. Bħala ż-żona milquta, l-awtoritajiet Ċiprijotti identifikaw tlett irħula ħdejn xulxin b'popolazzjoni ta' 1 703 (jiġifieri 0.2 % tal-popolazzjoni ta' Ċipru). F'dawn l-irħula kienu milqutin 58 % tal-familji. Il-Kummissjoni kkunsidrat li d-daqs tal-popolazzjoni/territorju tar-reġjun milqut għandu jkun rilevanti fil-kuntest ekonomiku tal-pajjiż ikkonċernat. Ma deherx li diżastru li jolqot biss numru żgħir ħafna ta' nies (xi 988 abitant) seta' jgħodd fil-prinċipju tal-Fond ta' Solidarjetà. Barra minn hekk, ma kien hemm l-ebda evidenza ċara ta' "riperkussjonijiet dewwiema u serji fuq il-kundizzjonijiet tal-għajxien". Skont l-awtoritajiet Ċiprijotti n-nirien kienu għamlu ħsara pjuttost limitata fl-infrastruttura bażika (it-trasport; is-servizzi tal-ilma u tad-dawl), li ġew restawrati f'temp ta' ftit ġimgħat wara l-ħruq. Il-ħsarat fid-djar kienu limitati għal EUR 601 920 (medja ta' EUR 353 kull persuna fl-irħula milquta) u kienu jirrappreżentaw biss xi 1.5 % tal-ħsara totali. Għalhekk, il-Kummissjoni kkunsidrat li l-applikazzjoni ma kenitx tissodisfa l-kundizzjonijiet kollha biex tiġi kkunsidrata "diżastru reġjonali straordinarju". Fit-23 ta' Jannar 2008 il-Kummissjoni ddeċidiet li ma timmobilizzax il-Fond u infurmat lill-awtoritajiet Ċiprijotti b'dan. L-Italja Fis-27 ta' Settembru 2007 l-awtoritajiet Taljani ppreżentaw numru ta' applikazzjonijiet relatati ma' disa' reġjuni differenti tal-Italja. Imma, billi l-ebda waħda minn dawk l-applikazzjonijiet ma saret qabel għeluq il-limitu taż-żmien wara d-data tal-ewwel ħsara, l-awtoritajiet Taljani ġew magħrufa b'ittra miktuba fid-29 ta' Ottubru 2007 li l-applikazzjonijiet tagħhom ma kenux ammessibbli. Spanja (Il-Gżejjer Kanarji) F'Lulju/Awwissu 2007, it-tliet gżejjer tal-Gran Kanarja, Tenerif u La Gomera ntlaqtu mill-ħruq tal-foresti. Fit-3 ta' Ottubru 2007 Spanja ppreżentat applikazzjoni għal għajnuna finanzjarja. Id-danni totali diretti kienu stmati għal EUR 144 2 miljun. Billi dan l-ammont jirrappreżenta 4.4 % tal-limitu normali biex jiġi mobilizzat il-Fond, l-applikazzjoni kienet ibbażata fuq il-kriterju ta' "diżastru reġjonali straordinarju". Ir-reġjun milqut kien magħmul mit-tliet gżejjer tal-Gran Kanarja, Tenerif u La Gomera, b'popolazzjoni totali ta' 1 681 946 persuna. B'riżultat tan-nirien, saret ħsara fuq medda ta' 35 000 ettaru ta' art u kellhom jiġu evakwati 12 000 persuna (0.7 % tal-popolazzjoni affettwata). Id-diżastru għamel ħsarat serji fl-infrastrutturi tat-toroq u tas-servizz tal-ilma, fid-djar residenzjali, fl-agrikoltura, lill-bhejjem, fil-kummerċ u fl-ambjent naturali. Minkejja li l-Kummissjoni rat li kien hemm probabbiltà li dik il-parti tal-popolazzjoni li kienet tgħix qrib fejn saru n-nirien kienet, b'xi mod jew ieħor sofriet mid-diżastru, l-ebda evidenza ma ntweriet li l-maġġoranza tal-popolazzjoni li tgħix fuq it-tliet gżejjer tal-Gran Kanarja, Tenerif u La Gomera ġew affettwati. Fir-rigward tal-kundizzjoni meħtieġa ta' konsegwenzi fuq il-kundizzjonijiet tal-għajxien u l-istabbiltà ekonomika, l-applikazzjoni ddikjarat f'termini ġenerali li hemm effetti dewwiema fuq l-ambjent naturali, fuq l-infrastruttura u fuq ir-riżorsi li se jaffettwaw il-kundizzjonijiet tal-għajxien tal-popolazzjoni fil-lokali fejn saret il-ħsara. Minkejja li saret din id-dikjarazzjoni, ma ntweriet ebda evidenza li ssostniha. Fir-rigward ta' konsegwenzi serji u dewwiema fuq l-istabbiltà ekonomika tar-reġjun milqut, l-awtoritajiet Spanjoli indikaw fl-applikazzjoni li dawn ma jistgħux ikunu stmati fuq medda ta' żmien qasir u ma pprovdewx aktar evidenza. Għalhekk, il-Kummissjoni kkunsidrat li l-applikazzjoni ma kenitx tissodisfa l-kundizzjonijiet kollha tar-Regolament biex tiġi kkunsidrata "diżastru reġjonali straordinarju". Fil-bidu tal-2008 il-Kummissjoni ddeċidiet li ma timmobilizzax il-Fond u infurmat lill-awtoritajiet Spanjoli b'dan. Franza (Il-Martinique) F'Awwissu 2007 id-dipartimenti Franċiżi lil hinn minn Franza tal-Martinique u tal-Guadeloupe, żewġ gżejjer fl-Antilli Franċiżi ġew milqutin mill-uragan "Dean" li kkawża ħsarat serji fl-infrastrutturi u f'setturi differenti tal-ekonomija. Franza ppreżentat applikazzjoni għall-assistenza finanzjarja mill-Fond ta' Solidarjetà tal-UE fis-26 ta' Ottubru 2007. Fit-8 ta' Jannar 2008 l-awtoritajiet bagħtu iżjed tagħrif lill-Kummissjoni. Fl-aħħar tal-2007 l-applikazzjoni kienet għadha qed tkun stmata u ma kenitx ittieħdet deċiżjoni mill-Kummissjoni fuq il-mobilizzazzjoni tal-Fond. Il-Greċja F'Awwissu 2007 parti pjuttost estensiva tal-Greċja kienet milquta minn nirien fil-foresti. L-iżjed li kienu qawwija u mferrxin fuq medda wiesgħa n-nirien kien fir-reġjuni tal-Greċja tal-Punent, fil-Peloponnesja, fil-Greċja Kontinentali u fl-Attika. Id-diżastru kkawża ħsara maġġuri lil setturi differenti tal-ekonomija, partikolarment lill-agrikoltura, u qered l-infrastrutturi fil-qasam tat-trasport, it-telekomunikazzjonijiet, id-distribuzzjoni tal-enerġija, l-ilma u d-drenaġġ u l-prevenzjoni tad-diżastri naturali. Id-diżastru kkawża wkoll ħsara kbira lill-ambjent naturali, il-monumenti kulturali, l-iskejjel, l-isptarijiet u s-servizzi tat-tifi tan-nar. Saru ħafna spejjeż biex tiġi pprovduta akkomodazzjoni temporanja u biex jiġu ffinanzjati servizzi ta' salvataġġ biex jintlaħqu l-ħtiġijiet immedjati tal-popolazzjoni milquta Mietu 65 persuna fil-Peloponnesja, fil-Greċja tal-Punent u f'Evvoia minħabba n-nirien. L-awtoritajiet Griegi talbu l-assistenza mill-Fond ta' Solidarjetà fit-30 ta' Ottubru 2007 u lestew l-applikazzjoni fl-24 ta' Jannar 2008. Fl-aħħar tal-2007 l-applikazzjoni kienet għadha qed tkun stmata u ma kenitx ittieħdet deċiżjoni mill-Kummissjoni fuq il-mobilizzazzjoni tal-Fond. Is-Slovenja F'nofs Settembru 2007 parti kbira mis-Slovenja kienet milquta minn xita qawwija u maltempata, li wasslu għal għargħar serju u għall-valangi. L-awtoritajiet Sloveni ppreżentaw applikazzjoni għall-assistenza mill-Fond ta' Solidarjetà fid-19 ta' Novembru 2007. Id-diżastru kkawża ħsara sinifikanti lill-infrastruttura (it-trasport, l-elettriku, l-ilma). Saret ħsara f'iktar minn 350 km ta' toroq nazzjonali u iktar minn 1 600 km ta' toroq muniċipali u tal-foresti, kif ukoll f'iktar minn 17-il km tal-infrastruttura tal-ilma, iktar minn 10 km ta' netwerks tal-elettriku, fi 48 riżerva tal-ilma u f'147 pont. Barra minn hekk, id-diżastru kkawża ħsara kbira fil-bini kemm pubbliku kif ukoll privat, fil-kummerċ, fl-agrikultura u fuq xi monumenti ta' wirt kulturali. Fl-aħħar tal-2007 l-applikazzjoni kienet għadha qed tkun stmata u ma kenitx ittieħdet deċiżjoni mill-Kummissjoni fuq il-mobilizzazzjoni tal-Fond. 3. FINANZJAMENT Iż-żewġ każi tal-2006 li għalihom il-proċedura tal-baġit kienet għadha ma tlestietx qabel l-aħħar tas-sena (għargħar fl-Ungerija u fil-Greċja) ġew indirizzati b’baġit wieħed li jemenda. L-Abbozz Preliminari tal-Baġit li Jemenda Nru 2/2007[2] ġie approvat mill-Awtorità ta' fuq il-Baġit fis-7 ta’ Ġunju 2007. Il-ħlasijiet setgħu jsiru wara l-adozzjoni tad-deċiżjoni tal-għotja u wara li ġie ffirmat il-ftehim ta’ implimentazzjoni. Fl-2007 il-Fond ġie mobilizzat fuq żewġ każijiet ġodda (il-maltempata "Kyrill" fil-Ġermanja, Iċ-ċiklun "Gamède" fi Franza/La Réunion). L-ammonti ta’ għajnuna f’kull każ ġew iddeterminati fuq il-bażi tal-metodu standard adottat preċedentement mill-Kummissjoni u spjegat fid-dettal fir-rapport annwali tal-2002/2003 (ara wkoll l-Anness 3 tar-rapport preżenti). Il-Baġit li Jemenda Nru 6/2007[3] ġie approvat mill-Awtorità ta' fuq il-Baġit fl-24 ta’ Ottubru 2007. Il-ħlasijiet setgħu jsiru wara l-adozzjoni tad-deċiżjoni tal-għotja u wara li ġie ffirmat il-ftehim tal-implimentazzjoni. L-ammonti tal-għajnuna fl-2007 kienu dawn li ġejjin: Il-benefiċjarju | Id-Diżastru | Il-kategorija | Ammont ta’ għajnuna (EUR) | L-Ungerija | għargħar | maġġuri | 15°063°587 | Il-Greċja | għargħar | reġjonali | 9°306°527 | Il-Ġermanja | Maltempata | maġġuri | 166°905°985 | Franza (La Réunion): | Ċiklun tropikali | Reġjonali/ ultraperiferali | 5°290°000 | Total | 196°566°099 | Għall-applikazzjonijiet li waslu fl-2007 mir-Renju Unit (għargħar), mill-Greċja (Ħruq ta' Foresti), mis-Slovenja (għargħar) u minn Franza/Martinique (l-Uragan DEAN) il-proċeduri tal-baġit ma setgħux jitkomplew qabel l-aħħar ta' dis-sena. Għal dawn l-applikazzjonijiet il-Kummissjoni ppreżentat Abbozz Preliminarju li jemenda l-Baġits Nru 1/2008[4] u Nru 3/2008[5] li kienu approvati mill-Awtorità ta' fuq il-Baġit fid-9 ta' April 2008 u fil-5 ta' Ġunju 2008 rispettivament u mill-Abbozz Preliminarju tal-Baġit li Jemenda Nru 7/2008[6]. ir-rapport annwali tas-sena d-dieħla se jirrapporta dwar dawn. 4. MONITORAġġ Fit-23 ta' Jannar 2007, il-Kummissjoni għamlet żjara ta' monitoraġġ fl-Awstrija biex tinforma ruħha fuq is-sistema addottata mill-awtoritajiet Awstrijaċi għall-implementazzjoni tal-għotja mill-Fond ta' Solidarjetà wara l-għargħar ta' ħsara kbira li għamel fil-Vorarlberg u fit-Tiroll f'Awwissu 2005, biex tiġi aġġornata fuq il-progress li sar fl-implementazzjoni tal-għotja, u biex tiddiskuti domandi speċifiċi tal-awtoritajiet Awstrijaċi. Kif kien ġara f'okkażjonijiet oħra, iż-żjara kienet milqugħa tajjeb ħafna mill-awtoritajiet tal-post. Min-naħa tal-Kummissjoni, iż-żjara serviet biex tkun assigurata mill-mod kif ġiet implimentata s-sistema u fuq kemm sar progress. Fuq l-informazzjoni li ħadet, fehmet li l-implimentazzjoni miexja sew u li ttieħdu passi tajbin biex jiżguraw ir-rispett tal-obbligi tal-monitoraġġ u l-kontrolli. 5. 5. GħELUQ L-Artikolu 8(2) tar-Regolament 2012/2002 jistipula li mhux aktar tard minn sitt xhur wara l-iskadenza tal-perjodu ta’ sena mid-data tal-ħlas tal-għotja, l-Istat benefiċjarju jrid jippreżenta rapport dwar l-eżekuzzjoni finanzjarja tal-għotja (minn hawn 'il quddiem: “rapport dwar l-implimentazzjoni”) bi stqarrija li tiġġustifika l-infiq (minn hawn 'il quddiem: “stqarrija ta’ validità”). Fi tmiem din il-proċedura, il-Kummissjoni għandha tistralċja l-assistenza mill-Fond. Fir-rigward tal-għeluq tal-għajnuna fil-każ ta' Malta (2003 għargħar) li r-rapport tal-implimentazzjoni tagħha wasal fl-10 ta' Mejju 2006 u tlesta fit-28 ta' Ġunju 2007, il-Kummissjoni innotat li l-ammont sħiħ tal-għotja tal-FSUE (jiġifieri EUR 961 220) intnefaq mill-awtoritajiet Maltin. Il-Kummissjoni stralċjat l-assistenza fit-3 ta' Lulju 2007. Fl-2007, il-Kummissjoni rċeviet ir-rapporti finali tal-implimentazzjoni għall-għotjiet magħmulin fl-2005 u fl-2006 minn għand is-Slovakkja (maltempata fl-2004), l-Iżvezja, l-Estonja, il-Latvja u l-Litwanja (kollha għandhom x'jaqsmu ma' maltempata li saret fl-2005). Fi tmiem il-perjodu kopert minn dan ir-rapport annwali, kienet għadha għaddejja l-evalwazzjoni ta’ dawn ir-rapporti ta’ implimentazzjoni. 6. KONKLUżJONIJIET Il-Kummissjoni rċeviet total ta' 19-il applikazzjoni ġdida fl-2007, l-ikbar numru ta' applikazzjonijiet għal sena waħda li qatt saru minn mindu ġie stabbilit il-Fond. Minn dawn l-applikazzjonijiet, erbgħa biss kellhom x'jaqsmu ma' diżastru naturali maġġur. Il-15-il applikazzjoni l-oħra ġew ppreżentati taħt il-kriterji ta' diżastru reġjonali u minn dawn, disgħa kellhom jiġu ddikjarati mhux ammissibbli għax ġew ippreżentati wara l-perjodu ta' applikazzjoni ta' 10 ġimgħat kif stipulat fir-Regolament. L-applikazzjonijiet ġodda li waslu fl-2007 għal darb'oħra kkonfermaw ix-xejra ġenerali li biha l-biċċa l-kbira tal-applikazzjonijiet għal għajnuna mill-Fond ta’ Solidarjetà ma jitressqux għal diżastri maġġuri li jirrappreżentaw l-ambitu ewlieni tal-Fond, iżda jitressqu taħt il-kriterji eċċezzjonali għad-diżastri reġjonali. Dawn il-kriterji – li skont ir-Regolament għandhom jiġu eżaminati mill-Kummissjoni “bl-ikbar rigorożità” – għadhom relattivament diffiċli biex jiġu sodisfatti. Ir-rata ta' kważi żewġ terzi tal-applikazzjonijiet għall-kriterji reġjonali (eċċezzjonali) li jfallu, għadha għolja. Għal applikazzjonijiet dwar diżastri maġġuri li għalihom japplika biss kriterju kwantitattiv wieħed, l-evalwazzjonijiet pożittivi s’issa kellhom rata ta’ 100 %. Fl-2007 l-Istati Membri u l-Kummissjoni għal darb'oħra investew rispettivament ħafna ħin u sforzi fil-preparazzjoni u l-analiżi tal-applikazzjonijiet għal diżastri reġjunali iżgħar li ta' spiss wasslu għal rifjuti. Għalhekk, waħda mill-akbar bidliet fir-Regolament il-ġdid propost fis-6 ta' April 2005 għall-Fond ta’ Solidarjetà huwa li jirrikorri biss għal-limiti kwantitattivi għal-livell ta’ dannu meħtieġ biex jistimula l-użu tal-Fond u b'hekk tiżdied it-trasparenza. Dan il-pass għandu jgħin biex jiġu evitati ħafna sforzi fil-preparazzjoni ta' applikazzjonijiet li wara dan kollu jkunu mċaħħdin għar-raġuni li l-kriterji eċċezzjonali huma diffiċli ħafna biex wieħed jissodisfahom. Bir-regolament il-ġdid tal-Fond ta’ Solidarjetà, l-awtoritajiet nazzjonali jkollhom idea aktar ċara ta’ meta l-Fond x’aktarx li jkun jista’ jappoġġahom biex jirkupraw minn diżastru. Fl-2007, il-Kummissjoni għamlet numru ta' sforzi biex tikkonvinċi lill-Istati Membri, u partikolarment lill-presidenzi tal-Kunsill Ġermaniż u Portugiż li kienu se jilħqu, biex jerġgħu jiftħu d-dibattitu fuq il-proposta tal-Kummissjoni għal Regolament ġdid tal-Fond ta' Solidarjetà, li kien ġeneralment intlaħaq sew fil-Parlament Ewropew. Madankollu, sa tmiem l-2007, ma kien sar ebda progress. Annex 1 European Union Solidarity Fund applications received in 2007 Country | GNI 2005 | 0.6% of GNI | Major disaster threshold 2007 | AT | ÖSTERREICH | 242 610 | 1 455.660 | 1 455.660 | BE | BELGIQUE-BELGIË | 301 089 | 1 806.535 | 1 806.535 | BG | BALGARIJA | 21 700 | 130.200 | 130.200 | CY | KYPROS | 13 316 | 79.895 | 79.895 | CZ | ČESKA REPUBLIKA | 95 308 | 571.847 | 571.847 | DE | DEUTSCHLAND | 2 248 160 | 13 488.960 | 3 266.629* | DK | DANMARK | 208 981 | 1 253.883 | 1 253.883 | EE | EESTI | 10 528 | 63.168 | 63.168 | EL | ELLADA | 177 750 | 1 066.497 | 1 066.497 | ES | ESPAÑA | 893 165 | 5 358.990 | 3 266.629* | FI | SUOMI/FINLAND | 157 346 | 944.076 | 944.076 | FR | FRANCE | 1 718 822 | 10 312.933 | 3 266.629* | HR | HRVATSKA | 30 947** | 185.681 | 1.114 | HU | MAGYARORSZÁG | 83 689 | 502.134 | 502.134 | IE | IRELAND | 137 719 | 826.316 | 826.316 | IT | ITALIA | 1 412 607 | 8 475.641 | 3 266.629 | LT | LIETUVA | 20 296 | 121.774 | 121.774 | LU | LUXEMBOURG (G-D) | 24 018 | 144.106 | 144.106 | LV | LATVIJA | 12 655 | 75.932 | 75.932 | MT | MALTA | 4 395 | 26.369 | 26.369 | NL | NEDERLAND | 510 183 | 3 061.098 | 3 061.098* | PL | POLSKA | 235 325 | 1 411.952 | 1 411.952 | PT | PORTUGAL | 145 347 | 872.080 | 872.080 | RO | ROMÂNIA | 77 011 | 462.068 | 462.068 | SE | SVERIGE | 286 933 | 1 721.600 | 1 721.600 | SI | SLOVENIJA | 27 379 | 164.272 | 164.272 | SK | SLOVENSKÁ REPUBLIKA | 37 141 | 222.843 | 222.843 | TR | TÜRKIYE | 290 025 | 1 740.151 | 10.441 | UK | UNITED KINGDOM | 1 830 312 | 10 981.869 | 3 266.629* | * ~ EUR 3 billion in 2002 prices ** GDP (GNI not available) [1] Ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea, ĠU L 311/3, 14.11.2002, f'li ġej imsemmi bħala “ir-Regolament”. [2] COM(2007) 148 finali tat-28.3.2007 [3] COM(2007) 527 finali tat-13.09.2007 [4] COM(2008)15 finali tat-18.01.2008 [5] COM(2008)201finali tal-14.04.2008 [6] COM(2008)556 finali tal-15.09.2008